Бахъсэн щIыналъэм мыIэрысэ пасэр щыIуахыж
Бахъсэнёнок (Къэсейхьэблэ) жылэм щыщ Хьэтэжьыкъуэ Хьэсэнбий игъэлажьэ IуэхущIапIэм щыщIадзащ «Женева» мыIэрысэ пасэ лIэужьыгъуэр щыIухыжын.
Абы и жыг хадэм гектар 50 еубыдри, щIэм тету мыIэрысэ пасэр гектаритIым щыхасащ. А лIэужьыгъуэм и ефIэкIыныгъэхэм ящыщщ жыгыр хаса нэужь куэд дэмыкIыу къыпыкIэн зэрыщIидзэр. Щыхаса япэ илъэсым жыгыщIэр къэгъагъэу япэ мыIэрысэ-мыIэрыситIыр къыпыкIэнкIэ хъунущ — илъэс, илъэситI фIэкIа зимыныбжь мыIэрысейм пхъэщхьэмыщхьэ къиту хуожьэ. «Белый налив» лIэужьыгъуэм нэхърэ нэхъапэ зэрыхъури ящыщщ ар хасэну нэхъ къыщIащтэ щхьэусыгъуэхэм.
Зы гектарым хуэзэу мыIэрысэ пасэу ику иту тонни 6,5-рэ къыпачыж хадэгъэкIхэм. Пхъэщхьэмыщхьэхэр республикэм и сату щIыпIэхэм щащэ.
Чылар Аринэ.
